52. schôdza NR SR - 12.deň - B. popoludní
Dátum: 2026-06-11
Poslanec: Pročko, Jozef 
Druh vystúpenia: Vystúpenie v rozprave

Ďakujem veľmi pekne. Takže ospravedlňujem sa za výraz džubať. Budem používať výraz. Teraz mi to AI vygooglila. Je to výraz rýpať, takže budem používať slovo rýpať. Tento rokovací poriadok, ktorý prináša, teda nie rokovací poriadok, ale tento pamflet, ktorý prináša poslanec Michelko, je len dôkazom toho, že oni naozaj každú jednu vec, každú jednu vec, ktorú robia, urobia zle. Urobia to zle, dopackajú to, dopackať, packať je môžem nepackať, dopackajú to. Môžem. Áno, ďakujem. Dopackajú to. A keď to dopackajú s packami, tak to hneď napravujú. A napravujú to a prídu, ale oni sa tvária, oni sa tvária akože, viete, no tak niečo sa nám nepodarilo, tak niečo. No, čo sa im podarilo? Čo sa im podarilo? Podaril sa im Trestný zákon, v ktorom dali amnestie svojim ľuďom. Podarili sa im zákony, ktoré pomáhajú, všetky, ktoré pomáhajú finančníkom, zákony, ktoré pomáhajú bohatým ľuďom, ale ani dopackali všetky zákony, vlastne nie dopackali, ale nepriložili sem ani jeden zákon, v ktorom pomáhajú ľuďom. Ani jeden jediný zákon. A pán Michelko si tu sadne a ešte povie, že vaša kreatívna deštrukcia, ktorú robíte, tak musíme to zastaviť, pretože toto je naozaj niečo nehorázne. Kreatívna deštrukcia. Keď je človek kreatívny, tak je naozaj tvorivý. Kreatívny je výraz pre naozaj tvorbu a naša kultúra bola kreatívna, pokiaľ takýto človek ako pán Michelko neprišiel do parlamentu a nespolupracuje s pani Šimkovičovou. Boli sme kreatívni, mali sme fakt dobrú kultúru. Veď už pán Malatinec predkladá zákon, v ktorom ukazuje, že to spackali pán Droba slovenskej kultúry a pani Šimkovičová. A on ide rozprávať o tom, že musí, a priznal sa tu, tu sa priznal, na tomto mieste sedel a priznal sa, že musíme to napraviť, pretože vy tu deštrujete. Deštrujeme? Každé jedno vystúpenie mojich kolegov je naozaj vecné, odborné a je k tomu. A používame príklady. Pani Števulová, ešte raz vás spomeniem. Odchádzate za bábätkom, určite pozdravte ho. Má krásne bábätko. Naozaj nádherné, nech je zdravé. Tak pani Števulová tu dávala rečnícke otázky a pán zastavili ju a povedali: „Ne, nekomunikujte s ľuďmi.“ Tak ako, viete, ja som tu rečník a teraz dám si otázku. Čo myslíte, čo by povedal taký pán Ján Skulík, keby jemu niekto zobral slovo. Nekomunikujte s Jánom Skulíkom. Dobre. S kým môžem komunikovať? S mikrofónmi? Čo by povedali tieto mikrofóny, keby im niekto zobral slovo? Veď to je, veď zamyslite sa naozaj. Pán Žiga, vy, ktorého ja považujem za človeka, ktorý naozaj má ten taký zdravý intelekt. Ja neviem, niekedy človek ten zdravý intelekt nevyužíva správnym smerom, ale ja nehovorím, či ho využívate alebo nevyužívate, ale zamyslite sa aj o tej spravodlivosti, či ste niekedy prerušili, či ste niekedy prerušili vystúpenie pána Gašpara, ktorý, keď tu obhajuje niečo, tak pospomína o Čimečkovej matke, Matovičovej babky úchyľáctva, mojich liekov, pospomína tu všetko. Či ste ho jeden jedinýkrát zastavili. Ak ste to urobili, ste pre mňa čestný človek, ale vy ste to nikdy neurobili, pán Žiga, nikdy. Ale nás zastavujete a poviete, ste mimo. Nerýpajte tu do ľudí. Ja by som chcel povedať, že no ešte sa asi určite prihlásil, lebo mám 31 minút a budú ma moji kolegovia určite inšpirovať vo svojich Ale nás zastavujete a poviete: ste mimo. Nerýpajte tu do ľudí. Ja by som chcel povedať, že no, ešte sa asi určite prihlásil, lebo mám 31 minút a budú ma moji kolegovia určite inšpirovať vo svojich vystúpeniach, ale toto je naše právo. Toto je naše právo postaviť sa tu a povedať vám, vám doma, čo si my myslíme o tom zákone. Čo si my myslíme o tom, že sem, že sem opäť idú rokovací poriadok napraviť, lebo ho zle urobili, ale zle ho urobili pre seba. A oni potrebujú, aby sme nerozprávali, aby sme vám nehovorili o tom, ako sa tu kšeftuje. Oni nepotrebujú počuť o tom, že vlastne tá Šimečkova mama a Šimečka dostávali tie dotácie od štátu, ale vlastne, keď dostanete dotácie od štátu a dáte ich do súkromnej firmy, tak ich môžete už dávať aj svojmu synovi. To už nie je štátna dotácia, lebo keď štátnu dotáciu dáte do súkromnej firmy, tak to je, už je to všetko v poriadku. Ale keď tú štátnu dotáciu dáte do nejakej neziskovky, tak to už nie je v poriadku, lebo neziskovka není súkromná firma. Ich m je km. Ale pre nás je to 999 m a pre nich je to 1 m. Ďakujem veľmi pekne.